钦定古今图书集成/明伦汇编/氏族典/第249卷 > 张琦
## 钦定古今图书集成/明伦汇编/氏族典/第249卷 > 张琦

按《万姓统谱》：“琦字君玉，鄞人。自幼颖异，年十二能属
对，作诗人语，客有试者辄应声，出辄奇中。弘治己未第进士，授南大理寺评事，升寺副正，虑囚多所平反。
知兴化府事，简易清静，以儒饬吏，兴学校，正风俗，有
古良二千石风。升本司左参政。致仕归日惟以林泉
云鸟为乐，作诗力去陈言，务极元远，虽一草一木，必”
远出象外乃已，自成一家，言谈者宗之。有《白斋集》《竹
里斋读史撮择》各若干卷，行于世。